Foto: Siol/FaH



"FINANCIJSKA tržišta okreću leđa Agrokoru, u Mercatoru nova otpuštanja", piše slovenski portal Siol.net o poslovnim poteškoćama kompanije Ivice Todorića.



>> RAST KAMATA Slovenci otkrili detalj koji bi mogao skupo koštati Todorića



>> SPAŠAVANJE TODORIĆA Na prodaju bi mogli Jamnica, Tisak ili Ledo



>> Bloomberg: Situacija za Todorića sve teža, investitori postaju nervozni



Međunarodni financijeri Agrokora očito su sve manje uvjereni da će se hrvatski koncern sam uspjeti izvući iz financijskih poteškoća, ističe slovenski portal. Pri tome se iznose i neki novi detalji o Todorićevom dugu kojim se trguje u jednoj poreznoj oazi, a koji su dosad bili nepoznati hrvatskoj javnosti.



Agrokoru ove godine stiže na naplatu 200 milijuna eura kredita, pri čemu najprije moraju do sredine srpnja vratiti 150 milijuna eura, piše slovenski mediji pozivajući se na podatke Bloomberga, odnosno njegovog poslovnog terminala dostupnog samo pretplatnicima.



Obveznice kojima se trguje na Kajmanskim otocima



Početkom kolovoza mora isplatiti investitore koji su 50 milijuna eura platili obveznice izdane na irskoj burzi, a kojima su trguje na Kajmanskim otocima. Agrokor ih je izdao preko luksemburške tvrtke Aquarius Plus Investments, od kojih je posudio novac i to početkom kolovoza 2014. kada je preuzeo kontrolu nad Mercatorom.



Riječ je očito o kreditu za koji su jamčile Todorićeve tvrtke o čemu su oni i izvijestili 2014. Zagrebačku burzu, ali nije bilo poznato da su na temelju njega izdane obveznice kojima se trguje u poreznoj oazi. Index je stanje provjerio na i burzi Kajmanskog otočja, te doznao da im je dospijeće 8. kolovoza.



Zašto je Agrokor izdao obveznice kojima se trguje u karipskom poreznom raju i koje se ne spominju u izvješćima kompanije iako za njih jamče njegove tvrtke kao što su Jamnica, Zvijeda, PIK Vinkovici? Odgovor bi mogao biti jasan kada se bude znalo tko su vlasnici tih obveznica, zaključuje Siol.net.



U tekstu slovenskog portala se podsjeća na one poznate Agrokorove obveznice kojima se trguje u Europi i koje su snažno pale nakon neuspjelog dogovora oko sindiciranog kredita, o čemu je Index detaljno izvještavao. Citra se Bloombergov tekst koji upozorava kako je vrijednost tih triju obveznica pala za četvrtinu, ali još je dramatičniji pad vrijednosti, od čak tri četvrtine, doživio PIK-ov kredit s kojim se također trguje.



Slovenci podsjećaju tko su vlasnici PIK obveznica kojima je kupljen Mercator. To su 33 fonda, među kojima i najveći kanadski mirovinski fond CPPIB (izložen je prema Agrokoru s 115 milijuna eura), zatim fondovi Beach Point Capital (50 mil. eura), Bluebay Asset Management (50), Castle Hill (30), Arrowgrass (27), Luxor Capital (22)…

Tekst se nastavlja ispod oglasa